《采桑子 夜宿烟浒楼忆寤舅京师邀黄三》
清代·梁鼎芬

人间不合长相见，凄绝今朝。但有魂销。无复红楼听早潮。

梦回思忆当初事，寒雪飘飘。更漏迢迢。共醉胡衕第几条。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。